A black background with blue and red text

AI-generated content may be incorrect.

## Rheolwr Perthynas - Noson Allan

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | D |
| Cyfeirnod: |  | RMNO |
| Tîm: |  | Y Celfyddydau |
| Yn adrodd i’r: |  | Pennaeth Ymgysylltiad a Chymunedau |
| Yn rheoli: |  | Dim cyfrifoldeb rheoli llinell |
| Lleoliad: |  | Gellir cyflawni’r rôl yma o unrhyw un o swyddfeydd Cyngor Celfyddydau Cymru yng Nghaerdydd, Bae Colwyn neu Gaerfyrddin |
| Teithio: |  | Cyson |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Fel Corff a Noddir gan Lywodraeth Cymru, Llywodraeth Cymru sy’n penodi ei aelodau.

Llywodraeth Cymru sy’n darparu’r rhan fwyaf o’n cyllid. Rydyn ni’n dosbarthu arian y Loteri Genedlaethol hefyd, ac yn codi arian ychwanegol ar gyfer y celfyddydau o amrywiaeth o ffynonellau o’r sectorau cyhoeddus a phreifat hefyd lle bo modd.

Rydyn ni’n uchelgeisiol dros y celfyddydau yng Nghymru. Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi. Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau a chymryd rhan yn y celfyddydau.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Mae swydd Rheolwr Perthynas Noson Allan yn rôl egnïol ag effaith fawr ar gyfer eiriolwr brwdfrydig a ddaw’n llais cydnabyddedig a dibynadwy yn ecosystem celfyddydau cymunedol Cymru. Byddwch chi’n cyflawni rôl pontio hanfodol i gryfhau perthnasau ar draws yr holl gymunedau a chelfyddydau, gan sicrhau bod Noson Allan yn parhau i ddod â phrofiadau celfyddydol proffesiynol i galon cymunedau Cymreig ar bob lefel.

Fel eiriolwr ymroddedig dros gelfyddydau cymunedol, byddwch chi’n gweithio fel rhan o dîm arbenigol ochr yn ochr â’r Pennaeth Ymgysylltu a Chymunedau a hwyluswyr Cymunedol eraill, gan gymryd cyfrifoldeb gweithredol dros gyflawni’r cynllun Noson Allan. Gyda’ch gilydd, byddwch chi’n meithrin cysylltiadau ystyrlon â hyrwyddwyr cymunedol, canolfannau, perfformwyr a sefydliadau lleol ledled Cymru. Bydd eich presenoldeb gweithredol mewn digwyddiadau cymunedol yn hanfodol i gyflawni gweledigaeth strategol y Pennaeth Cysylltu a Chymunedau trwy sicrhau cysylltiadau dilys a pharhaus â hyrwyddwyr a chymunedau. Byddwch chi’n cydweithio’n agos â chydweithwyr Hwyluso Busnes i gynorthwyo’r sefydliadau cymunedol a’r canolfannau sy’n cymryd rhan yn y cynllun.

Byddwch chi’n integreiddio’n themâu trawsbynciol allweddol Cyngor y Celfyddydau, sef Datblygu’r Gymraeg, Amrywiaeth a Chynhwysiant a Chyfiawnder yr Hinsawdd yn barhaus ym mhob agwedd ar y rôl yma. Gan weithredu ar sylfaen Deddf Llesiant Cenedlaethau’r Dyfodol, ac yn unol â blaenoriaethau Llywodraeth Cymru, byddwch chi’n arddel dull hirdymor a chydweithredol o weithio sy’n ystyried llesiant diwylliannol, cymdeithasol, economaidd ac amgylcheddol cymunedau Cymru.

### Prif gyfrifoldebau

Yn rhan o’ch rôl, byddwch chi’n:

* Meithrin ac yn cynnal perthnasau strategol ar draws rhwydweithiau hyrwyddwyr cymunedol amrywiol Cymru
* Cynorthwyo’r Pennaeth Cysylltu a Chymunedau i roi strategaethau gweithredol a mentrau cysylltu cymunedau Noson Allan ar waith
* • Helpu i hyfforddi a mentora'r hwyluswyr tîm
* Gwasanaethu fel prif bwynt cyswllt ar gyfer hyrwyddwyr cymunedol, perfformwyr a chanolfannau dethol.
* Hyrwyddo Noson Allan mewn achlysuron cymunedol a sectoraidd allweddol
* Hwyluso cysylltiadau rhwng hyrwyddwyr cymunedol, perfformwyr, canolfannau a’r seilwaith ehangach
* Monitro ac adrodd ar ddatblygiad cynlluniau a chyfleoedd sy’n codi yn y gymuned
* Cynorthwyo hyrwyddwyr cymunedol i gyrchu gwasanaethau Noson Allan a chael y gorau o’u digwyddiadau
* Cyfrannu at ddatblygiad polisïau cysylltu cymunedau trwy gasglu gwybodaeth ac adborth ar lawr gwlad
* Meithrin arferion cynhwysol yng nghanolfannau a rhwydweithiau hyrwyddwyr cymunedol Cymru
* Hybu amrywiaeth ar draws yr holl gymunedau a chelfyddydau o fewn y cynllun

### Meithrin Perthnasau a Chysylltu Cymunedau

* Datblygu a chynnal rhwydweithiau cynhwysfawr ar draws hyrwyddwyr cymunedol Cymru
* Meithrin perthnasau sy’n seiliedig ar ymddiriedaeth gyda hyrwyddwyr cymunedol, rheolwyr canolfannau a sefydliadau lleol
* Hwyluso cyflwyniadau a chysylltiadau o fewn a’r tu hwnt i sector y celfyddydau cymunedol
* Mynychu digwyddiadau Noson Allan, gwyliau cymunedol ac achlysuron lleol er mwyn cynnal presenoldeb y cynllun
* Cynorthwyo hyrwyddwyr cymunedol i ffeindio’u ffordd ac i wella’u defnydd o wasanaethau Noson Allan

### Gweithrediad y Cynllun Noson Allan

* Gweithio gyda’r Pennaeth Cysylltu a Chymunedau i gyflawni y cynllun Noson Allan
* Prosesu ceisiadau, cydlynu archebion a rheoli gweinyddiaeth digwyddiadau o ddydd i ddydd
* Cynorthwyo gweithrediad polisïau a mentrau cysylltu cymunedau’ cynllun
* Casglu a rhannu gwybodaeth am dueddiadau a sialensiau sy’n datblygu ym myd y celfyddydau cymunedol
* Hwyluso dysgu cymar wrth gymar a chydweithio o fewn rhwydweithiau hyrwyddwyr
* Cydlynu’r rhaglen Hyrwyddwyr Ifanc a phrosiectau cysylltu cymunedau

### Eiriolaeth a Chynrychiolaeth

* Cynrychioli buddiannau Cyngor y Celfyddydau a Noson Allan mewn achlysuron a chyfarfodydd cymunedol
* Hyrwyddo’r cynllun Noson Allan o neuaddau cymuned traddodiadol i ganolfannau arloesol
* Hyrwyddo amryw o leisiau cymunedol ac ardaloedd nad ydynt yn cael cynrychiolaeth ddigonol
* Cynorthwyo’r Pennaeth Cysylltu a Chymunedau gyda gweithgareddau cynrychiolaeth allanol
* Hybu cyfleoedd Noson Allan a dathlu cyflawniadau cymunedau

### Monitro Ansawdd ac Effaith

* Monitro ansawdd artistig ac effaith gymunedol achlysuron Noson Allan ar draws Cymru
* Cyflawni ymweliadau safle a mynychu perfformiadau er mwyn asesu cyflawniad y cynllun
* Darparu gwybodaeth gymunedol arbenigol i fwydo penderfyniadau Cyngor y Celfyddydau
* Cyfrannu at ddadansoddiadau ac adroddiadau ar y cynllun, gan gynnwys casglu a gwerthuso data
* Cynorthwyo gwerthusiad rhaglenni a mentrau cysylltu cymunedau

### Datblygu Partneriaethau

* Cynnal partneriaethau strategol gydag awdurdodau lleol ac asiantaethau datblygu cymunedol
* Meithrin perthnasau â chanolfannau cymunedol, gwyliau a hyrwyddwyr lleol
* Ymgysylltu â chyrff ariannu a sefydliadau cymorth cymunedol
* Meithrin perthnasau â rhwydweithiau o berfformwyr ac asiantaethau datblygu’r celfyddydau
* Cynorthwyo prosiectau cydweithredol rhwng sefydliadau cymunedol
* Hwyluso cysylltiadau â darparwyr addysg a sefydliadau ieuenctid

### Perthnasau Allweddol

* Cefnogi’r Pennaeth Cysylltu a Chymunedau (gan gynnwys Noson Allan) a chydweithwyr yn nhîm y Celfyddydau
* Cynghori hyrwyddwyr cymunedol, rheolwyr canolfannau, a threfnwyr gwirfoddol ar draws Cymru
* Cynghori perfformwyr, artistiaid ac ymarferwyr creadigol sy’n gysylltiedig â Noson Allan
* Ymgysylltu â swyddogion datblygu cymunedol a chelfyddydau awdurdodau lleol
* Cynghori Canolfannau cymunedol, neuaddau a lleoliadau perfformio amgen
* Hybu cyfranogwyr a hwyluswyr Hyrwyddwyr Ifanc
* Mynychu a datblygu rhwydweithiau gyda sefydliadau partneriaeth cymunedol
* Meithrin cysylltiadau cyfoedion â rhwydweithiau a phartneriaid cenedlaethol a rhanbarthol y celfyddydau cymunedol

Cydymffurfiaeth gorfforaethol - dilyn y polisïau sy’n amddiffyn Cyngor y Celfyddydau a’i staff yn erbyn datguddiad posibl i risgiau a digwyddiadau adroddadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seibrddiogelwch/defnydd o TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod.

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Felly mae pob aelod o staff yn gennad i’r cwmni, ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff sydd â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur, ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, profiad a nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | Hanfodol | Dymunol |
| Cymwysterau | * Datblygu cymunedau, gweinyddu’r celfyddydau, neu radd berthnasol a/neu brofiad proffesiynol sylweddol yn y sector cysylltu cymunedau neu’r celfyddydau |  |
| Gwybodaeth | * Gwybodaeth gadarn am gymunedau Cymru a sefydliadau sy’n cael eu harwain gan wirfoddolwyr * Dealltwriaeth am arferion y celfyddydau cymunedol a chyd-destunau diwylliannol lleol * Gwybodaeth am faterion cydraddoldeb a’u cymhwyso i ddatblygiad cymunedol * Deall y sialensiau sy’n wynebu cymunedau gwledig a threfol yng Nghymru * Ymwybyddiaeth am weithrediad canolfannau yn y gymuned a rheoli gwirfoddolwyr | • Gwybodaeth am sector a rhwydweithiau celfyddydau cymunedol y DU a Chymru  • Dealltwriaeth am strwythurau a fframweithiau datblygu cymunedau awdurdodau lleol  • Gwybodaeth am blatfformau digidol a thechnolegau cysylltu cymunedol sy’n datblygu  • Dealltwriaeth am sialensiau a chyfleoedd ar gyfer cymunedau gwledig |
| Sgiliau | * Gallu rhagorol i feithrin perthnasau a rhwydweithio * Sgiliau cyfathrebu ac eiriolaeth cadarn * Y gallu i weithio ar draws cymunedau ac ardaloedd daearyddol amrywiol * Sgiliau TG a gweinyddu cadarn, gan gynnwys rheoli cronfeydd data * Sensitifrwydd diwylliannol a sgiliau ymarfer cynhwysol | • Profiad o gydlynu prosiectau a rheoli digwyddiadau  • Sgiliau rheoli ac adrodd ar gronfeydd data |
| Profiad | * Profiad ymarferol o weithio yn sector cymunedol neu gelfyddydol Cymru * Profiad o feithrin rhwydweithiau a phartneriaethau cymunedol proffesiynol * Profiad o gynorthwyo sefydliadau cymunedol neu grwpiau gwirfoddol * Profiad o weithio gyda chymunedau ac arferion lleol amrywiol | • Profiad o weithio ar draws sawl math o gelfyddyd mewn lleoliadau yn y gymuned  • Profiad o ddatblygiad cymunedol yn y sector cyhoeddus neu elusennol  • Profiad o weinyddu grantiau neu reoli cynlluniau  • Profiad o gydlynu digwyddiadau a rhaglenni cymunedol |
| Nodweddion | * Angerdd dros gelfyddydau cymunedol a democratiaeth ddiwylliannol * Ffocws ar ddeilliannau â’r gallu i weithio’n annibynnol ar draws Cymru * Sgiliau rhyngbersonol a deallusrwydd emosiynol cadarn * Ymrwymiad i amrywiaeth, cynhwysiant a thegwch cymunedol * Hyblygrwydd ac ystwythder mewn amgylchedd cymunedol newidiol * Y gallu a’r parodrwydd i deithio’n rheolaidd ar draws Cymru, gan gynnwys gyda’r nos ac ar benwythnosau |  |
| Y Gymraeg | * Mae stori pawb gyda’r iaith yn wahanol ac rydym yn cydnabod bod lefelau gallu a hyder yn amrywio o berson i berson. . Rydym yn chwilio am unigolyn sy’n deall diwylliant y wlad; perthynas amrywiol pobl Cymru gyda’r iaith Gymraeg ac sy’n ymrwymo i ddatblygu defnydd blaengar o’r Gymraeg yn ieithyddol a diwylliannol o fewn Cyngor y Celfyddydau a’r sector ehangach. Bydd angen dysgu sgiliau Cymraeg os nad ydych yn gallu’r Gymraeg eisoes. Byddwn yn sicrhau eich bod yn derbyn y gefnogaeth berthnasol i gynyddu neu ddysgu sgiliau Cymraeg. |  |